Αλέξανδρος Ράπτης

Ο Αλέξανδρος Ράπτης (Πάτρα, 16 Φεβρουαρίου 2000) είναι αθλητής της πετοσφαίρισης. Αγωνίζεται ως ακραίος και ως διαγώνιος για την γαλλική Πουατιέ.

Σταδιοδρομία 
Ο Αλέξανδρος Ράπτης ξεκίνησε την καριέρα του στα παιδικά τμήματα της Α.Ε.Π. Ολυμπιάς το 2013 σε ηλικία 13 ετών. Παρέμεινε στην ομάδα μέχρι το 2018.

Το 2018, υπέγραψε με την ομάδα του Παναθηναϊκού ως νέο σπουδαίο ταλέντο.  Στις 19 Φεβρουαρίου 2020, κέρδισε τον πρώτο του επίσημο τίτλο, κατακτώντας το Λιγκ Καπ κόντρα στον Ολυμπιακό. Στις 12 Ιουλίου 2020, κατέκτησε με τον Παναθηναϊκό το Πρωτάθλημα Ελλάδας, με τον εικοσάχρονο ακραίο να διαπρέπει και ως διαγώνιος στους τελικούς στη θέση του Σέρβου, Σάσα Στάροβιτς. Μάλιστα, αναδείχτηκε ο πολυτιμότερος αθλητής του πρωταθλήματος, καθώς και καλύτερος ακραίος στην ομάδα της χρονιάς. Στις 2 Αυγούστου 2020, ανανέωσε το συμβόλαιο του μέχρι τη σεζόν σεζόν 2020-2021. Στις 3 Μάϊου 2021, ανακοινώθηκε οτι συνεχίζει και την αγωνιστική περίοδο 2021-22 στο τμήμα βόλεϊ των «πρασίνων». Στις 21 Απριλίου 2022, κατέκτησε για δεύτερη φορά το Πρωτάθλημα Ελλάδας με τους πράσινους, ενώ στις 13 Μάϊου, στο τελευταίο του παιχνίδι με τους πράσινους κατέκτησε και το Λιγκ Καπ.

Τίτλοι 
 2 Πρωτάθλημα Ελλάδας
 2020, 2022

2 Λιγκ Καπ Ελλάδας
2020, 2022

1 Κύπελλο Ελλάδας
2023

Διακρίσεις 
 MVP Ελληνικού Πρωταθλήματος: (2020)
 Ομάδα της χρονιάς ως ο καλύτερος Ακραίος Ελληνικού Πρωταθλήματος: (2020)

Πηγές 
 Greekvolley.gr - ΡΑΠΤΗΣ ΑΛΕΞΑΝΔΡΟΣ

Παραπομπές 

Έλληνες αθλητές της πετοσφαίρισης
Πετοσφαιριστές ΠΑΟ